钦定古今图书集成/明伦汇编/交谊典/第096卷 > 尔雅 > 《陈季常自岐亭见访郡中及旧州诸豪争欲邀致之戏作陈孟公诗一首》前人
## 钦定古今图书集成/明伦汇编/交谊典/第096卷 > 尔雅 > 《陈季常自岐亭见访郡中及旧州诸豪争欲邀致之戏作陈孟公诗一首》前人

孟公好饮宁论斗，醉后关门防客走。不妨闲过左阿
君，百谪终为贤太守。老居闾里自浮沈，笑问伯松何
苦心。忽然载酒从陋巷，为爱扬雄作《酒箴》。长安富儿
求一过，千金寿君君笑唾。汝家安得客孟公，从来只
识陈惊座。